અમેરિકામાં ઘણા લોકોનો અડધોથી પોણો દિવસ આઇકિયા સ્ટોરમાં પસાર થઈ જાય. મતલબ કે આ સ્ટોર ઉજાણીનું સ્થળ બની રહે. તેમાં બાળકો અને મોટાઓ માટેનાં આનંદ-પ્રમોદનાં સાધનો અને રેસ્ટોરાં વગેરે હોય છે. હૈદરાબાદના સ્ટોરમાં ૧,૦૦૦ જણ બેસીને જમી શકે એવડી રેસ્ટોરાં છે. જેની વાનગીઓમાં ભારતીયોના ધર્મ અને રુચિ પ્રમાણે ફેરફારો કરવામાં આવ્યા છે. ભારતમાં પ્રત્યેક સ્ટોરમાં ૭પ૦૦ પ્રકારની ચીજવસ્તુઓ વેચવામાં મૂકવામાં આવશે. ભારતના લોકો મોંઘી ચીજવસ્તુખો ખરીદતા નથી. તેથી સાડા સાત હજારમાંથી એક હજાર ચીજો એવી રાખી છે જેની કિંમત રૃ.ર૦૦થી ઓછી હોય. બીજી પ૦૦ ચીજ એવી છે જેની કિંમત રૃ.૧૦૦ અથવા તેનાથી ઓછી છે. આઇકિયાએ ભારતમાં રૃ.૧૦૦ અબજ અર્થાત્ રૃ.૧૦,૦૦૦ કરોડનું રોકાણ કર્યું છે.